2 d'abril de 2020 14 d'octubre de 2020 • Norma Levrero\n1. Un hotel de fusta amb spa familiar\nAl cor del Ripollès, a la vall de Camprodon, hi ha l’hotel Grèvol que és ideal tant per a famílies com per parelles. Un edifici de fusta, elegant, de muntanya, amb piscina interior (spa) climatitzada que hi podreu anar amb nens (hi ha hores exclusives també per adults). És hotel gastronòmic, amb una excel·lent oferta de restaurant, on hi menjareu molt molt molt bé. Un dels millors esmorzars bufet que hem provat mai en un saló ampli de fusta amb una llar de foc al mig. Les habitacions són àmplies, algunes de les quals tenen finestres al sostre per veure les estrelles. Un hotel perfecte per una escapada de muntanya, esquí a Vallter 2000, i descobrir Camprodon, Ripoll i Sant Joan de les Abadesses. Trobareu més informació en aquest post.\n2. Desconnectar al Matarranya\nL’Hotel Consolación és un hotel per aïllar-se i connectar amb la natura. Situat als afores del poble de Mont-roig de Tastavins, al Matarranya. Ideal parelles, però és també un lloc per anar-hi en família i fins i tot hi podeu portar animals de companyia. Us recomanem els bungalous que hi ha al mig d’un bosc d’alzina. Són uns mòduls individuals amb llit amb la llar de foc davant, banyera arran de terra i balcó amb vistes. Hi ha restaurant, amb cuina típica del Matarranya, i un esmorzar bufet a la mateixa cuina de l’hotel amb uns pastissos casolans boníssims. L’entorn és tranquil, immens i hi ha uns sofàs estratègicament col·locats per contemplar-lo. Us expliquem la nostra experiencia en aquest post.\n3. A primera línia de mar a una cala tranquil·la\nSa Tuna és una cala tranquil·la de Begur amb un únic hotel (Hotel Sa Tuna) de només 5 habitacions, totes amb vistes i balcó al mar. Forma part dels petits grans hotels de Catalunya. Una de les habitacions és per a famílies (hi ha llit doble i sofà llit doble). Per tant és ideal tant per parelles com per famílies (encara que tindreu menys possibilitats per tenir l’habitació, reserveu amb molta antel·lació!). A l’estiu veureu sortir el sol sobre el mar des del balcó… i l’esmorzar el serveixen a la terrassa del restaurant, si voleu a primera línia de mar! Trobareu més informació en aquest post.\n4. Immensitat entre camps de presseguers\nHotel Mas Taniet és un hotel rural familiar als afores de Benissanet (Ribera d’Ebre). És una casa pairal antiga amb només 8 habitacions i unes vistes fantàstiques als camps florits de presseguers. Hi trobareu tranquil·litat i un espai de joc pels nens amb animals de granja i parc infantil. Si podeu, aneu-hi en època de la floració (febrer-març) per fer passejades, tot i que a l’estiu trobareu els arbres amb fruits i a la tardor amb les fulles ataronjades. Llegiu-ne més en aquest post.\n5. Una cala pròpia (Cala Jòncols)\nCala Jòncols és un hotel remot (per arribar-hi cal fer un tram de camí de sorra) situat just després de Cala Montjoi, al Cap de Creus. És un establiment exclusiu per adults, petitet i aïllat: ofereix habitacions, bungalous arran de platja i pensió complerta (és el millor ja que anar i venir és bastant farragós). La veritat és que s’hi menja molt i molt bé, és molt tranquil i no hi ha cobertura telefònica, així que és perfecte per desconectar! Llegiu-ne més en aquest post.\n6. Elegància modernista dins de Solsona\nL’hotel Sant Roc, al centre de Solsona, és d’estil modernista, obra d’un deixeble d’Antoni Gaudí, Bernadí Martorell, i es va inaugurar el 1929. Les habitacions són d’estil diversos, des de rurals (amb bigues de fusta al sostre precioses) com més modernes. Té habitacions familiars i 2 apartaments. També hi ha un petit spa (amb jacuzzi, sauna, bany de vapor, dutxes de sensacions i massatges) amb pagament a banda de l’estada de l’hotel. L’esmorzar és tipus bufet amb una bona varietat d’embotits de la zona, formatges, fruita, cereals i dolços. Trobareu més informació en aquest post.\n7. A prop del mar i unes restes romanes\nSituat al passeig de l’Escala, a mig camí de Sant Martí d’Empúries, hi ha l’Hostal Empúries. És un lloc ideal davant el mar amb habitacions amb encant. L’esmorzar tipus bufet és molt molt abundant i la ubicació immillorable. Trobareu més informació en aquest post.\n8. La piscina més impressionant de Catalunya\nEl motiu per anar a Cap Sa Sal és la piscina més impressionant que hi ha a Catalunya. Cap Sa Sal és un complex privat d’apartaments a Begur, alguns dels quals els podreu trobar a Booking o Airbnb. També hi ha una part d’hotel, amb habitacions molt cares. Així que si teniu l’oportunitat, val la pena que us hi allotgeu només per banyar-vos en aquesta piscina infinita, de pedra, sobre el mar. En parlem en aquest post.\n9. Una cabanyeta al delta\nEl Delta Hotel és a Deltebre enmig de camps d’arròs. És perfecte per famílies ja que té habitacions amb llits dobles i dos llits individuals a un altell molt bonic. Té piscina i parc infantil i a l’estiu i èpoques de vacances fan activitats dirigides, per exemple cinema a la fresca. Esmorzar buffet de molt bona qualitat. Està molt ben situat, et permet arribar en 10-20 minuts a qualsevol racó del delta. Llegiu-ne més aquí.\n10. Al capdamunt del penya-segat sobre el mar\nL’Hotel Silken San Jorge està situat al capdamunt de la cala Cap Roig de Platja d’Aro. Unes instal·lacions de luxe, amb piscina exterior i accés directe per unes escales a aquesta bonica cala de la Costa Brava. Habitacions amb vistes al mar i familiars. Esmorzar bufet molt complert.\n11. Oasi a Madremanya només per a adults\nL’hotel Racó de Madremanya és un hotel amb encant que només accepta adults, situat al poblet de l’interior de Girona, a Madremanya. Té 14 habitacions en una antiga masia medieval, algunes de les quals són suits amb llar de foc. Al jardí hi ha dues piscines exteriors, una d’aigua dolça i l’altra d’aigua salada, i una d’elles climatitzada d’abril a octubre. Està al centre de Madremanya, un poblet medieval molt bonic. Sense dubte un lloc per desconnectar! Llegiu-ne més en aquest post.\n12. Les millors vistes de la cala de Tamariu\nL’Hostalillo Tamariu és relació qualitat-preu és el millor de la cala de Tamariu. És un hotel d’aquests de tota la vida, reformat, i a primera línia de mar. La platja és només baixant les escales. No té piscina però sí que una zona de solàrium i restaurant propi. L’esmorzar és molt complert i a l’estiu el serveixen a una terrassa amb vistes al mar. Genial. En trobareu més detalls en aquest post.\n13. Hotel cuqui boho a la platja de Sa Riera de Begur\nL’Hostal Ses Negres és un hotelet de 17 habitacions i 4 apartaments, a peu de platja de Sa Riera (Begur). Recentment reformat, amb decoració estil boho, destaquen els detalls a cada racó. És un hotel bonic i molt ben situat. Romàntic i a la vegada amb possibilitat per escapades familiars. És fantàstic i podreu sortir descalços directament a la platja. Llegiu-ne la nostra experiència en aquest post.\n14. Experiència sobre un arbre amb totes les comoditats\nPublicat a Amb nens, Catalunya, Comarques de Lleida, Comarques de Tarragona, Consells, Empordà, Garrotxa, Muntanya, Platja, Ribera d'Ebre, Ripollès, SolsonèsEtiquetat Catalunya, descobreix Catalunya, hotels, hotels amb encant, PORTADABookmark the permalink.


Un taller de paternitat conscient és la principal novetat del programa ‘Salut, consciència i moviment’ de Solsona — Ajuntament de Solsona\nSou a: Inici / La Ciutat / Notícies / Un taller de paternitat conscient és la principal novetat del programa ‘Salut, consciència i moviment’ de Solsona\nUn taller de paternitat conscient és la principal novetat del programa ‘Salut, consciència i moviment’ de Solsona\nDilluns s’obren les inscripcions a totes les activitats a l’Oficina d’Atenció Ciutadana municipal\nEs parla poc de la paternitat i els seus reptes. Per primera vegada, el programa “Salut, consciència i moviment”, organitzat per les regidories de Salut i Polítiques d’Igualtat de Solsona i el Servei d’Informació i Atenció a les Dones del Solsonès, proposa als pares amb infants de 0 a 12 anys un taller de paternitat conscient. És la principal novetat d’enguany d’aquesta oferta de cursos i tallers oberts a tota la població. També són noves dues sessions de cuina saludable. Dilluns que ve se n’obren les inscripcions a l’Oficina d’Atenció Ciutadana de l’Ajuntament.\nEnric Bastardas, formador i conferenciant, autor del blog “Les personetes creatives” i col·laborador del suplement Ara Criatures, serà l’encarregat de conduir el taller per a pares. Entre altres qüestions, abordarà com millorar la comunicació i el vincle amb els fills. Es durà a terme al matí dos dissabtes del mes de novembre pendents de concretar al preu de 20 euros.\nMarta Vergés, educadora i xef d’alimentació natural, fundadora de l’empresa Kalegría i autora del llibre Menja’t el tarro, realitzarà dos tallers de cuina saludable amb productes d’origen vegetal bàsicament i de temporada. El primer, titulat “La primavera a taula”, està programat per al dissabte 28 d’abril i el segon, “La tardor a taula”, el dissabte 20 d’octubre al preu de 20 euros cadascun.\nBen diferent és la proposta que conduirà la psicòloga, coach i professora de la Universitat Autònoma de Barcelona Hermína Gomà el 8 de març de tres a sis de la tarda. Es tracta d’un taller d’autoestima i lideratge personal per aprendre els factors que la condicionen i eines pràctiques per al dia a dia. La inscripció en aquest cas val 10 euros.\nFinalment, el programa “Salut, consciència i moviment” continua mantenint els cursos de taitxí a causa de la demanda, que fa que siguin ja fixos de cada any. És una opció escollida per homes i dones que busquen una pràctica que permeti relaxar el cos i la ment. L’instructor és David Cifré i se’n faran dues edicions, una del 20 de febrer al 29 de maig, els dimarts setmanalment, i una altra del 18 de setembre al 18 de desembre. En ambdós casos es pot escollir entre el grup de matí, de deu a dos quarts de dotze, i el de tarda, de sis a dos quarts de vuit, sempre a l’auditori de la Sala Polivalent. La inscripció costa 45 euros.\nLes places són limitades. Dilluns, dia 5, s’obren les inscripcions a les diferents activitats a l’Oficina d’Atenció Ciutadana (OAC) de l’Ajuntament (973480050 / ajuntament@ajsolsona.cat). El fulletó amb tot el programa es pot descarregar en línia dins l’apartat “Àrees” i el subapartat “Polítiques d’Igualtat”. Per a més informació sobre cada proposta, es pot contactar amb el Servei d’Informació i Atenció a les Dones del Consell Comarcal del Solsonès (973483234 / atenciodona@solsones.ddl.net). Hi col·labora l’Institut Català de les Dones.


Presentació del curs de la UETE sobre bioètica - Consell Comarcal de la Ribera d'Ebre\nPresentació del curs de la UETE sobre bioètica\n21 maig 2008 · Noticies\nL’Arxiu Comarcal de la Ribera d’Ebre ha acollit aquest matí la presentació del curs de la Universitat d’Estiu de les Terres de l’Ebre (UETE) que duu per títol ‘Reflexions sobre la finitud de l’ésser humà’, un curs que tractarà sobre bioètica en l’àmbit sanitari.\nTal com han explicat Sara Llop i Joan Bajo, experts en bioètica i coordinadors del curs, aquest va destinat a estudiants i professionals de les ciències de la salut i la psicologia, així com als treballadors socials i el públic interessat en aquesta temàtica, i se centrarà en l’anàlisi de la mort des dels punts de vista filosòfic, tècnico-fisiològic i quotidià. L’objectiu és desvincular la mort del procés hospitalari per viure-la com el procés natural que és.\nToni Borrell, vicepresident tercer del Consell Comarcal de la Ribera d’Ebre, ha explicat que és un plaer per part de l’ens comarcal poder contribuir cada any en l’organitzacio dels cursos de la Universitat Rovira i Virgili a través de la UETE. En referència a aquest curs concret, Borrell ha manifestat que ‘tothom volem el màxim de qualitat de vida’, que ha de durar fins a l’últim moment de la nostra vida, i aquestes reflexions porten a fer aquest curs, que era una ‘assignatura pendent’. Des del Consell Comarcal de la Ribera d’Ebre es vol obrir aquest curs a totes persones que creguin que els pot ser profitós per millorar la seva qualitat de vida i la seva qualitat humana.\nEl curs se celebrarà els dies 9, 10 i 11 de juliol, i tindrà lloc al teatre La Llanterna de Móra d’Ebre. El preu és de 107 euros per als estudiants que necessitin un certificat d’aprofitament, i de 80 euros per a la resta. El curs comptarà amb diverses ponències a càrrec de professionals de prestigi en l’àmbit de la bioètica, i el dia 11 tindrà lloc una activitat de portes obertes, gratuïta per tothom, on es faran reflexiona sobre la mort en el cinema contemporani, amb exemples de pel•lícules recents.\nPer a més informació i inscripcions, cal adreçar-se a la pàgina web www.urv.cat o a la secretaria del Campus de la URV a les Terres de l’Ebre.


Els Bombers acaben el transvasament d'òxid de propilè del tanc de l'explosió a la Canonja - Diari de Girona\nProtecció Civil manté en fase d'alerta el pla PLASEQCAT mentre durin les tasques a la zona\nacn 18.01.2020 | 12:25\nEls Bombers acaben el transvasament d'òxid de propilè del tanc de l'explosió a la Canonja acn\nEls Bombers han acabat amb el transvasament dels residus d'òxid de propilè del tanc afectat per l'explosió a l'empresa IQOXE de la Canonja aquest dimarts. Els treballs han finalitzat a les dues d'aquesta matinada de dissabte i, finalment, s'han omplert set cisternes amb un volum global d'unes 100 tones. A partir de dilluns, els agents començaran amb les tasques de desenrunament de la zona afectada per tal de facilitar la investigació policial i judicial. Protecció Civil manté activada la fase d'alerta del Pla d'Emergència Exterior del Sector Químic de Catalunya (PLASEQCAT) per prevenció.\nSegons fonts de Protecció Civil, tècnics de les empreses IQOXE i Clariant podrien començar a treballar aquest cap de setmana amb el buidatge d'una canonada que conté òxid d'etilè. Les dues indústries estan connectades per aquest tub que quedarà en desús durant un temps per la manca d'activitat d'IQOXE. L'operació no suposa cap risc però des de Protecció Civil es manté l'alerta preventiva del PLASEQCAT.\nPel que fa a les tasques de transvasament dels residus de la planta afectada per l'explosió, s'han omplert sis cisternes amb 18.000 quilos d'òxid de propilè diluït en l'aigua de l'extinció i una setena amb 2.900. En l'actuació de les darreres hores han treballat sis dotacions dels Bombers.


disseny – Dubtes il·lustres\nLa importància de tenir un portfoli imprès\n… Què poso? … què no poso? … com ho poso? … etc.\n1. Portfoli imprès :\n2. Portfoli digitalitzat:\nEn un CD, pendrive o un pdf per poder enviar per correu electrònic. Envia el teu treball resumit. No grans llençols amb moltes imatges perquè la persona que reb un correu, està estudiat, que no fa més de tres vegades scroll per veure el contingut d’un missatge amb imatges. Pots fer un pdf interactiu amb enllaços al teu web.\nAquest tutorial et pot ajudar: https://youtu.be/Esbp-vA5A2o\n3. Portfoli online:\nQuan trieu les il·lustracions/fotografies per al Portfoli assegureu-vos que les imatges són de primeríssima qualitat (millor escanejades). En el cas de ser il·lustracions fotografiades mirar que no hagin marques de flash o que estiguin desenfocades. Si teniu catàlegs o llibres editats o objectes en volum, millor muntar petits bodegons.\nEl millor és ser el més simple possible, no voler mostrar tot el teu treball sinó escollir les teves millors obres, les més significatives. Solen ser unes 12 o 15 mostres com a màxim.\nEl portfoli ha de ser net, comprensible i creatiu, això sí, sense distraccions en excés. Al principi de la pàgina cal posar el nostre currículum, només el més rellevant. I els treballs sempre han d’estar actualitzats.\nEn el cas del PORTFOLI IMPRÈS és molt important incloure l’adreça de la nostra web i les nostres dades de contacte. O un codi QR, per exemple que porti al nostre web.\nAcompanyar-lo d’una targeta de visita sempre és un més a més!\nSi has aconseguit una entrevista amb un editor investiga abans de presentar-te i ofereix-li una cartera de la teva obra d’acord a la seva editorial … és a dir … si és il·lustració infantil mostra-li el teu millor recopilació d’il·lustracions del tipus infantil, i no il·lustracions de noies pin–up (per exemple )\nSi vols mostrar-te com a foto-reporter a un diari no li portis fotografies de bodegó. etc.\nPortfoli per a fotògrafs: https://www.youtube.com/watch?v=TDx1uLzVmpU\n+ consells útils: http://crean.es/claves-de-un-portfolio-web/\n+ consells útils en anglès: http://www.thedesignbuzz.net/6-tips-for-creating-a-stunning-print-based-portfolio-4-amazing-examples/\n18 Abril 2015 6 Mai 2016 by anduluplandu Categories: portfolio, Sóc estudiantTags: disseny, portfolio\tDeixa un comentari\nPàgines mestres amb indesign\nUna pàgina mestra és una plantilla que es pot aplicar amb rapidesa a moltes pàgines. Ens facilita la feina quan hem de maquetar una revista, un catàleg o un llibre. Ara veureu perquè:\nUtilitzem les pàgines mestres per definir marges i columnes, números de pàgina, capçaleres, peus de pàgina i logotips o il·lustracions repetides que sabem que han d’aparèixer en la mateixa posició en moltes pàgines.\nPosem la data a la pàgina mestra i automàticament ens apareix a totes les pàgines que nosaltres i diguem. No caldrà anar una a una i posar la data, per exemple.\nEn aquest article em centraré a explicar com paginar utilitzant les pàgines mestres.\nEs pot afegir un marcador de nombre de pàgina a les pàgines mestres per especificar com i on apareixerà el número de cada pàgina.\nEl marcador de nombre de pàgina s’actualitza automàticament, conforme anem afegint pàgines al document,i li podem donar un estil de text.\nPer defecte, la primera pàgina està a la dreta i té el número 1. Les pàgines senars sempre apareixen a la dreta. Si s’utilitza\nla comanda “Opcions de numeració” per canviar a un nombre parell el número de la primera pàgina, aquesta passarà a situar-se a l’esquerra (revers).\n1. Perquè el número de pàgina aparegui en totes les pàgines basades en una pàgina mestra, fes doble clic a la pàgina mestra de la paleta Pàgines. Perquè el número de pàgina aparegui només en una pàgina concreta, fes doble clic a la pàgina en la meitat inferior de la paleta Pàgines.\n2. A la pàgina mestra, situa l’eina Text on vulguis afegir el número de pàgina i, a continuació, crea un marc de text prou gran i posa qualsevol caràcter. Subrattla aquest caràcter i ..\n3. Texto > Insertar carácter especial > Marcadores > Numero de página actual. El caràcter que havies escrit es converteix en una “A” d’automàtic.\nSi el número de pàgina automàtic es troba en una pàgina mestra, mostrarà el prefix d’aquesta pàgina.\nSi no vols que la paginació s’apliqui en alguna de les pàgines del document aplica la opció “Ninguna” de les pàgines maestres.\n+ info: http://sabia.tic.udc.es/InformaticaBasica/practicas/Tutorial-InDesign.pdf\n15 Abril 2015 2 Juny 2015 by anduluplandu Categories: composició, Disseny gràficTags: disseny, indesign, maquetació\tDeixa un comentari\nPrimer hem de decidir la mida del llibre, l’estil d’enquadernació i el tipus de paper.\nUn cop fet això, hem de crear els arxius en PDF, un amb la portada del llibre i un altre amb l’interior del llibre.\nPreparar l’arxiu de la coberta\nL’arxiu PDF de la coberta ha de contenir, la portada, la contraportada i afegir en el mig l’espai del llom (si en té).\nPreparar l’arxiu de l’interior del llibre (tripa)\nL’arxiu que ens ha d’enviar amb l’interior del llibre, ha de ser així:\nLes pàgines han d’estar a mida real, amb un sagnat de 3/4 mm per costat, i en pàgines correlatives.\nL’arxiu no ha de contenir creus ni guies de talls.\nColors: es recomana que totes les imatges estiguin en format CMYK.\nImatges: Per a una correcta impressió, les imatges hauran de tenir una resolució mínima de 150 ppp i màxima de 300 ppp.\nCalcular el gruix del llom d’un llibre\nSabrem el gruix que tindrà el llom del llibre en funció del gramatge del paper escollit, el número de pàgines…\nConsells a l’hora de dissenyar la portada:\nNo posis text en lloms inferiors a 5 mm. de gruix.\nDeixa 2 mm. de marge a la dreta ia l’esquerra del títol.\nEl registre dels fendits de la portada pot tenir + – 1 mm. de precisió. T’aconsellem que no posis pastilles de color ni elements tocant als cants del llom.\n14 Abril 2015 19 Mai 2015 by anduluplandu Categories: Disseny gràfic, impressióTags: disseny, edició, editorial, indesign, llibres, maquetació\tDeixa un comentari\nConsells per dissenyar un bon logotip (I)\nDissenyar un logotip pot semblar quelcom ràpid i fàcil de fer; però ja veureu com cal tenir en compte una sèrie de requisits per tal que el nostre funcioni.\nUn logotip ha de ser memorable\nHauria de representar d’alguna manera els serveis que ofereix l’empresa.\nPensa en el públic al qual anirà dirigit i dissenya en base a això.\nEvita incloure massa elements, pensa que un logotip ha de ser simple.\n1. Què explica:\nUn bon logotip reflecteix els valors de la marca mitjançant l’ús de formes, colors i tipografies. El seu objectiu és inspirar confiança i reconeixement i ajuda a l’empresa a desmarcar-se de la competència.\n2. A qui ho explica:\nEl logotip ha d’arribar a un públic específic i has de tenir això en compte a l’hora de dissenyar.\n3. El color és la clau:\nVigila com mescles a els tons i els gammes cromàtiques. Quin significat té cada color, com contrasta amb diferents fondos possibles.\nUn logotip ha de ser atemporal\nUn logotip ha de ser versàtil\nUn logotip ha de ser apropiat\n+ consells que us poden servir: link a marketingdirecto\n22 febrer 2015 22 febrer 2015 by anduluplandu Categories: Disseny gràficTags: colors, disseny, logotip, tipografia\tDeixa un comentari


La Gran Final del 'Pica Lletres' arriba diumenge al Canal Terres de l'Ebre\nPublicat el Dijous, 07 Juliol 2016 18:10\nLa Gran Final del concurs lingüístic 'Pica Lletres', celebrada al Teatre de la Passió d'Olesa, es podrà veure diumenge a les 13h a través del Canal Terres de l'Ebre i a través de La Xarxa Televisions (159 de Movistar+). A la prova, els 17 alumnes de 3r d'ESO que han quedat finalistes a les edicions territorials del concurs, i on les Terres de l'Ebre hi serran representades per l'Institut Sól-de-Riu d'Alcanar, s'enfrontaran per demostrar les seves habilitats a l'hora de lletrejar paraules en català. La gala, coproduïda per La Xarxa i Televisió de Catalunya, tindrà com a mestre de cerimònies el músic i actor Joan Dausà.\nPublicat el Dimecres, 06 Juliol 2016 23:26\nLa dotzena edició del Festival Deltebre Dansa, que se celebrarà de l'11 al 24 de juliol, està a punt de començar. Una edició avalada per l'any de l'any passat, amb 12.000 visitants, i que està marcada per molts canvis i novetats, amb l'objectiu de professionalitzar la cita.\nToni Orensanz, premi Petxina Daurada del Col·legi de Periodistes de Tarragona\nPublicat el Dimecres, 06 Juliol 2016 17:14\nEl periodista, dramaturg i escriptor de Falset, Toni Orensanz, serà distingit amb la Petxina Daurada que atorga la junta de la Demarcació de Tarragona del Col·legi de Periodistes de Catalunya. Es tracta d'un reconeixement a la trajectòria professional d’un periodista, i li faran lliurament el dijous 7 de juliol.\nEls concerts del Canet Rock 2016, en directe aquest dissabte pel Canal Terres de l'Ebre\nPublicat el Dijous, 30 Juny 2016 19:46\nEl Canal Terres de l'Ebre emeterà aquest dissabte, en directe, tres de les actuacions més destacades de CanetRock 2016, el festival de pop, rock i cançó que omplirà el Pla d'en Sala amb prop de 25.000 incondicionals amb ganes de passar-ho bé escoltant bona música.\nEl Concurs Internacional de Focs Artificials de Tarragona, en directe pel Canal Terres de l'Ebre\nPublicat el Dimecres, 29 Juny 2016 17:09\nEl Concurs Internacional de Focs Artificials 'Ciutat de Tarragona', un dels actes més esperats de l’estiu a la ciutat, es podrà seguir en directe per primer cop per televisió gràcies a la retransmissió de TAC 12 i La Xarxa, i que es podrà seguir també pel Canal Terres de l'Ebre.\nObertes les incripcions per a la nova edició de l'Ebremusik\nPublicat el Dimarts, 28 Juny 2016 23:33\nL'Ebremusik 2016 ha obert la inscripció per seleccionar els vuit grups que competiran en aquesta nova edició enfocada als nous talents musicals. La regidoria de Joventut de l'ajuntament de Tortosa a més impulsa dos iniciatives en una jornada de treball en joves i la creació de l'Estiu Jove.\nLa Tornada de Completes de la Festa Major de Reus, en directe pel Canal Terres de l'Ebre\nPublicat el Dilluns, 27 Juny 2016 18:15\nReus viu immersa de ple en la Festa Major de Sant Pere i es prepara per viure aquest dimarts un dels seus actes més emblemàtics: les Completes, que és com es coneix la desfilada en què el bestiari de foc i molts altres protagonistes de la cultura popular local recorren el centre de la ciutat.\nTortosa persenta una Mostra de Jazz carregada d'estrelles\nPublicat el Dimecres, 22 Juny 2016 19:29\nLa primera setmana de juliol Tortosa celebrarà la XXIII Mostra de Jazz amb una trentena de concerts que combinen les grups locals amb grans estrelles de la música internacional.\nNeix Mónfilmat, el primer festival de cinema inèdit amb el paisatge com a protagonista\nPublicat el Dimarts, 21 Juny 2016 17:57\nLes Terres de l’Ebre estrenaran el primer festival de cinema inèdit i d’autor amb el paisatge com eix vertebrador i amb l’objectiu d’ocupar un espai fins ara inexistent al territori. Amposta i altres localitats projectaran més d’una vintena de films i documentals entre l’1 i el 9 de juliol, en el marc d’una extensa programació d’activitats i propostes paral·leles.\nLa Xarxa Televisions es posa de llarg reivindicant la seva aposta pel territori\nPublicat el Divendres, 17 Juny 2016 12:57\nGran nit la que es va viure ahir als jardins de la Maternitat de Barcelona, en la festa de benvinguda de La Xarxa Televisions, la nova finestra dels canals locals a Movistar+.\n'Haru', la novel·la vital de Flàvia Company\nPublicat el Dijous, 16 Juny 2016 20:49\nUna reflexió sobre l’acceptació i l’aprenentatge a través de vuitanta anys de la vida d’una dona japonesa. Aquest és el tema de HARU, la darrera novel·la de l’escriptora, periodista i professora Flàvia Company. Un relat que des de fa setmanes ocupa les primeres posicions de la llista dels més venut. El llibre s'ha presentgat a la llibreria Viladrich de Tortosa.


Algernon Blackwood | Espai de llibres\n1. Els contes de fantasmes són un gènere molt nadalenc.\n2. Ens agrada Algernon Blackwood. De tots els principals conreadors clàssics del gènere de terror, ell deu ser el menys llegit i el més desconegut a casa nostra. La culpa és, segurament, de l’escassedat de reedicions de la seva obra: que nosaltres sapiguem, Blackwood no ha estat mai traduït al català, i en castellà només hi ha més o menys disponibles avui dia els reculls La casa vacía, Culto secreto i John Silence, investigador de lo oculto (tots tres llibres publicats entre els anys 2000 i 2003) i alguns contes dispersos a un parell d’antologies. I és una llàstima, perquè Algernon Blackwood és un escriptor que sovint val molt la pena. La seva obra és àmplia, heterogènia i força irregular, però els seus millors moments estan a l’alçada (si no per damunt) dels de qualsevol altre exponent del gènere. Aquest volum que ara us recomanem inclou una mostra de tot plegat: contes clàssics de fantasmes, intrigues sobrenaturals, algunes cases encantades i un parell d’indicis del seu mode predilecte, l’epifania ocorreguda en plena natura, a plena llum del dia i amb conseqüències terribles per a qui l’experimenta. No tots els contes de l’antologia són memorables, però els que sí que ho són, ho són de veritat.\n3. Les dues millor peces d’Algernon Blackwood, les que l’asseguraran sempre un lloc d’honor a la història de la narrativa de terror, no estan incloses a aquest volum, però sí podeu trobar-les a Ca n’Altimira. Parlem de «Los sauces» i «El Wendigo», dos relats llargs que Rafel Llopis va incloure a la seva inestimable Antologia de cuentos de terror, i que suposen el cim de l’art de Blackwood a l’hora de convocar el terror psicològic (o més aviat espiritual) provocat per una natura que sembla a punt de dir-nos alguna cosa que no estem preparats per a sentir. Les seves epifanies tenen molt a veure amb les d’Arthur Machen, un autor amb qui sempre se’l relaciona. Tots dos van ajudar a renovar completament el gènere de terror a començaments del segle XX, i a tots dos H. P. Lovecraft els assenyala com les seves influències principals a l’hora d’imaginar un horror de matisos obertament religiosos. Lectures per a un Nadal diferent?\nEtiquetes: Algernon Blackwood\nAlgernon Blackwood, 1951\nAlgernon Blackwood, fotografiat a Londres l’any 1951. Com a totes les seves imatges finals, l’escriptor llueix corbata de llacet, ulls clars i expressius i un rostre historiat per mil arrugues. Els arbres que hi al seu darrera són part de Hyde Park, els autobusos són double-deckers vermells, les banderes que onegen al capdamunt de l’edifici del fons de la imatge són, imaginem, orgulloses Union Jacks. Blackwood tenia 82 anys quan li van fer aquesta foto extraordinària, i ja no arribaria a complir els 83. La imatge el presenta com allò que sempre va ser en la seva literatura: l’avi o el tiet ple d’històries fosques que tots voldríem tenir.


5 peces d'entretemps imprescindibles - Blog Tot-Hom&Co\n5 peces d’entretemps imprescindibles\nCada vegada queda menys per a donar la benvinguda a la primavera. Una època en la que els dies allarguen i el bon temps comença a fer acte de presencia una altra vegada. Avui, des de Tot-Hom&Co, volem compartir amb totes vosaltres 5 peces d’entretemps imprescindibles amb les que la vostra primavera serà sinònim d’estil, feminitat i bon gust.\nL’impàs entre hivern i estiu ens porta a omplir l’armari de peces d’entretemps finetes: bruses lleugeres, pantalons capri, vestits amb caiguda, però també d’abrics i jaquetes que necessitarem durant les primeres i últimes hores del dia, quan el fred encara fa acte de presència de forma subtil.\nA Tot-Hom&Co hem elaborat la llista definitiva amb 5 imprescindibles que es convertiran en els nostres preferits aquesta temporada.\n1. Gavardina beix\nTota dona n’hauria de tenir en el seu armari una. És d’aquelles peces estiloses que mai passen de moda i que, a més, a causa de la seva lleugeresa, són perfectes per cobrir-nos quan el sol encara no calenta al 100%. No pesen, afavoreixen i queden bé amb qualsevol look. No només quan plou!\n2. Una camisa bàsica blanca\nÉs la peça a la que recórrer quan no saps que posar-te i amb la que l’èxit està assegurat. Un bàsic en tota regla. Aconseguiràs un outfit d’oficina ideal i d’allò més chic.\n3. Pantalons beix\nEls clàssics pantalons beix a l’altura dels turmells continua sent un imprescindible a la Primavera. A nosaltres ens agrada que estigui confeccionat amb tela fineta i que presenti una volta als baixos, com aquests d’Aspesi. Són els mítics pantalons que et solucionen un estilisme i al que pots acudir en múltiples ocasions. Ens els imaginem amb una camisa blanca oversize, amb un total look beix o amb un top de lli.\n4. Abric d’entretemps\nAquells als que recorrerem quan guardem els abrics d’hivern perquè ja són massa dobles i necessitem un abric més fi. Les seves línies rectes ens proporcionaran un look elegant i sofisticat que podrem potenciar amb stilettos o amb sneakers per a donar-li un estil més informal.\n5. Samarreta estampada\nAquesta és de Dorothee Schumacher i ens sembla ideal per a portar-la els caps de setmana de bon temps. Pots portar-la amb una caçadora texana damunt, jeans blancs i sneakers. No us sembla un look súper chic?\nI per a vosaltres, quins són els imprescindibles de primavera? Podeu trobar totes les peces a les nostres botigues multimarca de Barcelona i a la shop online!\nLooks verd caqui que seran tendència aquesta temporada


Carles Puigdemont podria viatjar a Espanya com a membre de la comissió d'investigació del programa Pegasus - À Punt\nCarles Puigdemont podria viatjar a Espanya com a membre de la comissió d'investigació del programa Pegasus\nLa plataforma Citizen Lab investiga si hi ha 150 persones més afectades per l’espionatge amb aquest programa, segons publica aquest dissabte el diari 'El Confidencial'\nL'expresident de la Generalitat de Catalunya, Carles Puigdemont, i l'actual president català, Pere Aragonès, reunits a l’Alguer / Lorena Sopena / Europa Press\n30 d'abril 2022 - 20:01\nL'advocat de Carles Puigdemont i diputat de Junts per Catalunya (JxCat), Jaume Alonso Cuevillas, considera "probable" que l'expresident de la Generalitat puga viatjar a Espanya com a membre de la comissió d'investigació del Parlament Europeu sobre el programa Pegasus, emprat en les escoltes a 65 independentistes, entre ells ell mateix. Així ho ha dit en una entrevista en Catalunya Informació l'advocat Alonso Cuevillas, que ha indicat que "és una possibilitat probable" que puga produir-se aquest desplaçament de Puigdemont a Espanya. "És evident que, si el president Puigdemont entra en territori espanyol com a membre d'una delegació del Parlament Europeu, té tota la protecció d'aquesta condició", ha indicat. Per tant, l'Estat espanyol es veuria en l'obligació de respectar-la, ha opinat.\nAquesta comissió de l'Eurocambra s'ha activat sobre el programa Pegasus i la setmana pròxima es preveu que s'aborde el denominat Catalangate en un debat en el ple.\nAlonso Cuevillas és una de les 65 persones que suposadament van espiar a través del programa Pegasus, entre elles l'actual president de la Generalitat, Pere Aragonès, segons va denunciar fa dues setmanes la plataforma Citizen Lab, vinculada a la Universitat de Toronto.\nLa plataforma investiga ara si hi ha 150 persones més afectades per l’espionatge amb aquest programa, segons publica aquest dissabte el diari El Confidencial. En concret, el diari digital apunta que els 65 espiats inicials estarien col·laborant amb Citizen Lab per aclarir si, a través de l’accés als seus dispositius, també van espiar part dels seus contactes.\nEntre els nous possibles afectats hi hauria periodistes de mitjans de comunicació catalans i estatals, segons el rotatiu. En cas de confirmar-se, seria una segona fase de l’espionatge amb afectats fora de la primera línia política.


La velocitat de l'Hugo Boss del britànic Alex Thomson i l'alacantí Pepe Ribes, el vaixell més al sud, havia descendit aquest matí fins als 3,5 nusos, probablement a causa de l'activitat d'un d'aquests núvols de tempesta. No obstant això, en el butllletí de posicions de les 14:00 UTC, navegaven al doble de velocitat, 7 nusos, a menys de cent milles de l'ecuador, que podria creuar aquest vespre. Els registres dels seus perseguidors (Cheminées Poujoulat, Neutrogena i GAES Centros Auditivos) comencen també a disminuir a mitjanes per sota dels 10 nusos amb un vent ja de l'est, condicions que es mantindrien en to ta la franja. Aquests quatre vaixells van directes a l'àrea teòricament ideal per creuar aquesta zona de vents més febles. S'obre davant ells un pas franc que no pensen desaprofitar.\nEn canvi, la situació del nou primer classificat, el Renault Captur de Jörg Riechers i Sébastien Audigane, sembla més complicada. Posicionats més al nord-est, tenen enfront d'ells una zona d'altes pressions que no sembla favorable. En teoria, per passar sense estancar-se haurien de dirigir-se tres o quatre graus més a l'oest (la seva latitud és 24 W). Però Riechers i Audigane podrien amagar un as sota la màniga, ja que de moment no han trabujat a l'oest.\nUna vegada superada la franja de calmes, el repte serà envoltar l'anticicló de Santa Helena, que està molt estable i molt allargat d'oest a est, així que els vaixells necessiten passar a només unes 200 milles de la costa de Recife (Brasil). Aquesta alta pressió està bastant al sud, la qual cosa fa preveure que els quaranta rugidors estan més al sud també.\nEn sisena i setena posició, One Planet One Ocean & Pharmaton i We Are Water encara tenen bons alisis de 15-20 nuso s, però aquest vent anirà decaient al sud dels 12º N de latitud. Pel que fa al Spirit of Hungary, potser en haver perdut el spinnaker, navega una mica més lent i es troba a unes 180 milles de Cap Verd, per la qual cosa es calcula que creuaria l'equador uns tres dies i mig més tard que l'Hugo Boss.\nDues regates diferents\nEl GAES Centros Auditivos torna a la càrrega després d'haver perdut algunes milles respecte al capdavant de la flota durant la nit, no tant per falta de vent sinó perquè Anna Corbella i Gerard Marín han aprofitat la baixada d'intensitat per realitzar reparacions. Això els ha permès tornar a estar en perfectes condicions: "Estem molt cansats. Hem reparat tres sabres de la major i la mateixa major que també s'havia esquinçat pels sabres [...] i diversos cops els pilots també [...] Amb tots aquests problemes no hem vist la meteorologia que tenim per davant, però espero que sortim de les calmes ràpid. Hem estat parats aquesta nit sota uns ruixats i ara sembla que ja està entrant una mica de vent [...] Aquests deu dies de regata hem après coses que són molt útils per a després en el Sud [...] Està bé haver tingut els problemes ara per tal d'evitar-los més tard [...] el vaixell està de nou al 100% , per això estem contents", explicava Corbella en videoconferència.\nTan contents estaven que ho pensaven celebrar amb una de les exquisideses que porten a bord, alta cuina liofilitzada: "Ens menjarem un liofilitzat dels del Celler de Can Roca, per celebrar-ho".\nRealitzant una regata completament diferent es troben Nandor Fa i Conrad Colman a bord del Spirit of Hungary. A unes 230 milles al nord de Cap Verd, el duo porta rumb sud-oest per previsiblement seguir una estratègia d'aproximació a l'equador similar a la dels seus rivals del capdavant de la flota. "Sembla que els nois al capdavant tenen sort de passar les calmes ràpid. Espero que tinguem la mateixa sort", comentava aquest matí Fa.\nHavent perdut el seu A2, la velocitat del Spirit of Hungary deu haver-se vist afectada, però el patró hongarès reconeixia no saber fins a quin punt: "És molt difícil jutjar com ens afecta anar sense gennaker perquè no hi ha vaixells al nostre al voltant [...] només els veiem en els informes de posicions. Sembla que gairebé sempre són més ràpids, però no sabem exactament per què. Intentem canviar els ritmes, les veles… ara tenim una taula de veles. De vegades anem ràpids, però no per gaire temps. Fem 15 o 17 nusos una estona i després tornem als 14. És difícil comparar quan estem navegant amb altres vents".\nTambé Fa parlava de reparacions en la videoconferència matutina: "El vaixell? És nou i això significa que tenim petits problemes tot el temps. Sempre estem amb reparacions, cordam, ajustos dins i fora… Però el vaixell en general va bé, encara que sento que necessitem més temps per aprendre d'ell. Estem només al principi".\nMalgrat la distància que els separa de la resta de la flota, l'experiència de Fa i l'entusiasme de Colman els mantenen els ànims alts, sabent les milles que queden per davant: "Estem encara molt motivats, tot i que no estem en el grup, però estem fent la nostra regata, estem competint. Mantenim els nostres ulls en la flota [...] i estem fent el nostre treball", concloïa Fa.\nXarxes i trons per a l'Spirit of Hungary El comiat dels 40ºS del Renault Captur Butlletí del 23/01/15 El Neutrogena s'endinsa en els quaranta rugents Butlletí del 19/01/2015


Saps què vull dir-te?: 2011-03-20\nHe vist: «Cisne negro» de Darren Aronofsky\nM’agrada la idea d’esta pel•lícula: com algú que té por de madurar, de viure, i que damunt pretén fer-ho amb un afany de perfecció, acaba boicotejant la seua felicitat sense remei. En el cas d’esta ficció, fins límits ben malaltissos. Una gran frase del film ho resumeix bé: «La única persona que se interpone en tu camino eres tú misma».\nAra cal mesurar-ne la qualitat i veure, com algú una vegada em va dir, si «la idea està ben expressada».\nVal a dir que té punts simplistes. No sé com dir-ho, potser té quelcom de clixé la polarització entre cigne blanc envers negre, o innocència envers temptació… per no esmentar el fet que algunes escenes i reaccions dels personatges —estereotipats— es veuen d’una hora lluny. Ara bé, el misteri que li dóna el punt surrealista enganxa des del principi i en part justifica estos estereotips cap al final del film; el paral·lelisme entre la vida de la protagonista i el ballet que interpreta és interessant i Natalie Portman actua francament bé. Però sobretot, com deia al principi, el millor és el caràcter psicològic de l’assumpte, que és una cosa ben humana i real. Si bé és cert que hi sobren alguns moments de tensió: deu ser que sóc massa sensible, però he estat patint bona part del film, que té escenes bastant desconcertants i no pocs moments desagradables de ferides, sang i esglais propis del gènere de terror. En qualsevol cas, amb coses bones i roïnes, és una pel·lícula que té l’efecte estranyador, sorprenent; que no deixa indiferent.\nPublicat per Speaker a 0:19 2 comentaris:\nLa figura d’un home recorre el mapa de Ciutat Vella; serpenteja pels carrers evitant la bullícia fallera. Diríeu que no segueix un rumb lògic, racional. Zigzagueja, recula, gira, enfila. Es deté en portals i cantonades. Ara hi busca atiar records, adés vacil·la i en fuig. La cadència d’uns passos que trepitgen, tremolosos, una casella del calendari, l’aniversari funest. Tempteja suau —«només un poc», es diu—, conscient del risc que s’hi òbriga una escletxa que l'engula i l'hi atrape.\nDes del cel, una lluna quasi plena observa els rampells d’estultícia dels hòmens.\nPublicat per Speaker a 2:09 2 comentaris:\nA diferència de moltes altres falles de la capital —insulses, càndides, acomodatícies—, la falla d’Arrancapins s’alça, com sempre, crítica, reivindicativa i alhora burleta. Sense grans pressupostos, ens mostra un vaixell pirata que simbolitza el neoliberalisme, que esclafa i parteix en dos la seua víctima: l’estat del benestar. El vaixell el piloten Francesc Camps, Ricardo Costa i Rafael Blasco. Envoltant la falla, diversos motius il•lustren la incompetència dels polítics valencians de l’oposició. (Feu clic en les imatges per ampliar-les)\nVos sona este pirata?\nEl meu gènere favorit, titulars de notícies falses\nPublicat per Speaker a 6:23 Cap comentari:\nEtiquetes de comentaris: cultura popular, Falles, València ciutat\n▼ de març 20 - de març 27 (3)


Auditors europeus denuncien que la UE té un 'forat negre' en el registre d'inversions de la Xina\nAuditors europeus denuncien que la UE té un ‘forat negre’ en el registre d’inversions de la Xina\nEl Tribunal de Comptes de la UE acusa una desena de governs europeus de tancar acords amb Pequín sense consultar la Comissió Europea\nEl Tribunal de Comptes de la Unió Europea ha denunciat que hi ha un ‘forat negre‘ en el registre de les inversions estatals de la Xina a Europa. Revisant l’estratègia de la UE davant l’expansió econòmica de la Xina, els auditors han detectat que falten dades sobre quants diners inverteixen les companyies xineses a la UE i, especialment, si aquests provenen d’ajudes públiques de Pequín. Per això, reclamen més transparència en un informe publicat avui. D’altra banda, la institució supervisora acusa una desena de governs europeus de tancar acords d’inversió amb Pequín d’esquena a Brussel·les.\n‘Els estats membre de la UE actuen bilateralment amb la Xina segons els seus interessos nacionals i alguns sense informar o coordinar-se amb la Comissió Europea’, lamenta l’informe.\nSobretot, veuen amb preocupació els pactes que han tancat des del 2015 països de l’est, però també Grècia i Itàlia, amb Pequín per participar en la coneguda com a ‘nova ruta de la seda’. Un megaprojecte de reconstrucció de l’antiga ruta de la seda amb fortes inversions en infraestructures.\nEls auditors recorden que tots els estats de la UE estan obligats a informar la Comissió Europea sobre aquest tipus d’acords, però lamenten que cap d’ells ho ha fet encara. ‘Això és problemàtic’, apunta Annemie Turtelboom, auditora responsable de l’informe.\nA banda dels problemes de coordinació interna, la manca d’informació sobre com actuen les companyies xineses a Europa és un altre dels punts dèbils de la UE revelats pels auditors. Aquests dubten sobre la capacitat del club europeu per afrontar ‘a cegues’ el repte que suposa l’auge de la Xina.\n‘És com conduir un cotxe sense mapa’, remarquen fonts del Tribunal de Comptes que coneixen la creixent preocupació a Brussel·les per les relacions amb Pequín arran de la pandèmia.\nEls auditors consideren ‘urgent’ que a la Comissió Europea i als governs exigeixin al govern de Xi Jinping un intercanvi més transparent d’informació sobre quin tipus d’inversions es fan al bloc. ‘Com pots desenvolupar una estratègia sense tenir una imatge acurada de les inversions?’, es pregunta Turtelboom.\nLes inversions de la Xina a la UE\nDesprés de revisar les dades estadístiques disponibles, els auditors han arribat a la conclusió que les inversions xineses a la UE ‘han augmentat però continuen sent relativament baixes’.\nEl 2018 representaven només el 3% de la inversió directa estrangera a la UE, és a dir, entorn d’uns 200.000 milions d’euros. A més, els inversors xinesos controlen menys de l’1% dels actius empresarials a la UE, segons l’oficina estadística europea, l’Eurostat.\nLa Xina té l’ull posat en sectors estratègics per a Europa. En els últims 20 anys, s’ha concentrat en els transports i les infraestructures (29%), les tecnologies de la comunicació (12,4%) i l’energia (10%).\nLuxemburg i els Països Baixos, com a centres financers amb pocs impostos, atrauen gran part de les inversions. Tot i això, els auditors remarquen que l’opacitat sobre el flux de capitals xinesos fa difícil desgranar a on van a parar finalment els diners.


Notícia: Una xerrada sobre la realitat dels refugiats a Catalunya continua el cicle de la 15a Setmana de la Pau a Blanes\nUna xerrada sobre la realitat dels refugiats a Catalunya continua el cicle de la 15a Setmana de la Pau a Blanes\nNoticia publicada a la web el 01/30/2018 12:39:58 PM\nL’acte va anar a càrrec d’Oriol Amorós, Secretari d’Igualtat, Migracions i Ciutadania de la Generalitat, qui va fer una completa radiografia sobre l’actual situació a Catalunya\nAquest passat dilluns van continuar a Blanes els actes de la 15a Setmana de la Pau, encetada dijous passat amb la lectura del manifest i el lliurament dels fons econòmics pels projectes de cooperació. El cicle va continuar ahir amb una xerrada sobre La Realitat dels Refugiats a Catalunya a càrrec d’Oriol Amorós, Secretari d’Igualtat, Migracions i Ciutadania de la Generalitat, i encapçalada per l’alcalde de Blanes i regidor d’Acció Social, Igualtat i Nova Ciutadania, Mario Ros.\nOriol Amorós i Mario Ros durant la xerrada de la Setmana de la Pau\nLa major part de la intervenció d’Oriol Amorós va quedar centrada en fer una completa radiografia de la situació en què es troben les persones refugiades. En l’actualitat, segons les dades que va donar a conèixer, hi ha 65 milions de persones desplaçades arreu del món, 25 milions de les quals són refugiats. Ara bé, paradoxalment un 85% d’aquestes persones han trobat acolliment en països pobres, mentre que a Europa tan sols n’hi ha una petita part.\nOriol Amorós no tan sols va parlar de xifres, també va explicar que majoritàriament la major part de persones desplaçades provenen de Síria, Ucraïna i països de sud Amèrica. Fugen no tan sols de conflictes bèl·lics i la repressió política, sinó també per la inseguretat i la violència, fruit d’amenaces de les màfies que pateixen comerciants i petits botiguers en països com Guatemala, Salvador i Hondures, per exemple.\nProp de 750 reubicacions efectives a l’estat espanyol\nSegons les dades que va donar a conèixer el Secretari d’Igualtat, Migracions i Ciutadania de la Generalitat, l’estat espanyol ha dut a terme fins ara 744 reubicacions efectives. D’aquestes, 144 provenien d’Itàlia i 600 de Grècia.\nA Catalunya el gener de l’any passat es va desplegar un Programa Català propi d’atenció a les persones refugiades, que representava un canvi de model respecte el programa estatal d’acollida. El seu objectiu és atendre les necessitats bàsiques de les persones acollides i, de l’altra, a ajudar-los a assolir una independència social i laboral que els faciliti l’exercici de la plena ciutadania.\nEl Programa Català de Refugi (PCR) es desenvolupa en col·laboració amb la ciutadania, la societat civil i el món local. L’any 2016 a Catalunya es va passar de 28 persones acollides en el programa estatal a 471 gràcies a la recerca de places que es va fer des del govern català, els ajuntaments i les entitats. Segons dades publicades fa un any, el gener del 2017 Catalunya va oferir 1.250 places en 45 municipis diferents.\nContinua el cicle de la Setmana de la Pau amb noves activitats\nLes activitats amb motiu de la 15a Setmana de la Pau de Blanes continuen avui dimarts amb una nova xerrada que tindrà lloc aquesta tarda, de nou a la Biblioteca Comarcal, per tractar sobre Les raons de la Cooperació: La Cooperació Local Catalana. Anirà a càrrec de Josep Segarra, secretari de la Junta Executiva del Fons Català de Cooperació al Desenvolupament, qui també parlarà sobre l’exposició Les raons de la cooperació que s’allotja aquests dies a la Biblioteca Comarcal.\nDimecres s’impartirà el taller Formació Antirumors, prejudicis, tòpics i rumors a càrrec de Pere Cortada, secretari de la Secretaria d’Igualtat, Migracions i Ciutadania de la Generalitat. L’activitat començarà a les sis de la tarda a l’Escola SAFA, i per últim divendres a les set de la tarda hi haurà una darrera xerrada per presentar el projecte de solidaritat i cooperació amb el tercer món de la Fundació Vicenç Ferrer.\nAnirà a càrrec de Marta Roca, tècnica de la Unitat de Finançament Públic del Departament de Programes i Subvencions, i s’allotjarà a la sala d’actes del Casal Cívic de Can Borell. Abans que comenci la xerrada, a ¾ de 7 de la tarda, també està previst que es faci la inauguració oficial de l’exposició fotogràfica Filosofia d’Acció. Índia: habitatges i dignitat, de la Fundació Vicenç Ferrer.\nLa 19a Marxa per la Pau tancarà divendres la Setmana de la Pau\nEl cicle de la 15a Setmana de la Pau de Blanes es tancarà divendres vinent 2 de febrer al vespre, amb la 19a Marxa per la Pau, que comptarà amb la participació de representants de totes les religions del municipi. L’activitat començarà a 2/4 de 9 de la nit al Banc dels Músics del Passeig de Mar.\nDesprés d’una presentació a càrrec de Manel Temprado, professor de l’Institut Serrallarga, la marxa seguirà pel Passeig de Mar, Carrer Ample, Passeig de Dintre, Carrer Muralla, Carrer Raval, Plaça Verge Maria i Plaça dels Dies Feiners, on finalitzarà. Al llarg de la marxa es faran dues aturades davant l’Ajuntament i a la Plaça Verge Maria, on es faran sengles lectures de poemes i textos.\nData de realització: 01/30/2018 | Data de la darrera actualització: 01/30/2018


Present i futur de les tradicions espirituals – Coordinadora catalana d'entitats budistes\nElías Capriles i Xavier Melloni. Plecs Budistes i Coordinadora Catalana d'Entitats Budistes, Barcelona 2018\nElías Capriles, nascut a Veneçuela el 1948, catedràtic universitari d’Estudis Orientals, expert en múltiples disciplines relacionades amb l’autoconeixement, és un especialista en la teoria i la pràctica del budisme tibetà. La seva erudició s’aprofundeix amb el seu compromís amb la pràctica, cosa que enriqueix les dues aproximacions. Capriles és autor de diversos llibres sobre budisme, taoisme, filosofia, psicologia i ecologia, entre altres.\nXavier Melloni, nascut a Barcelona el 1962 és antropòleg i fenomenòleg de la religió. Diverses immersions a l’Índia li han permés posar en contacte elements de la mística hindú i budista amb la cristiana. És jesuïta i una figura clau del diàleg interreligiós, autor de nomboses publicacions basades en l’antropologia, la teologia i la sociologia. És profesor de la Facultat de Teologia de Cataluya i de l’Institut de Teologia Fonamental de Sant Cugat.\nAquest diàleg va tenir lloc el 22 de maig de 2017 a la Casa d’Espiritualitat Sant Felip Neri, Barcelona. A continuació una mostra del diàleg entre Elías Capriles i Xavier Melloni.\nQuè és el que essencialment transmet tota tradició religiosa? Diria que una incandescència, una experiència del sagrat o del transcendent -sigui com sigui que en diguem-, que va transformar a qui la va rebre per primera vegada i que segueix transformant als que es deixen travessar per ella. A partir d’aquesta experiència fundacional apareix un primer grup de seguidors que són molt pròxims a aquesta incandescència originant. D’alguna manera, també ells són foc. Quan els primers testimonis han mort, pren el relleu la segona generació, que ja coneix el que ha passat però no en té l’experiència. A la tercera generació ja no queda ningú que hagi tingut una relació directa amb el que va viure el primer grup. Només li queda la memòria. Aleshores és quan es necessiten tres coses per transmetre i activar la incandescència primera: textos, pràctiques i mestres.\nSeguint una mica amb el que Xavier Melloni estava dient, en les tradicions definitivament hi ha una incandescència que com a tal no crec que estigui condicionada culturalment, però succeeix en un lloc i, segons quin sigui el lloc on ocorre es crea un context que és el que va donant forma a la tradició. Llavors, la incandescència és sempre el mateix o no és el mateix? Jo crec que quan és genuïna és el mateix. Tot i que no diria que tot és el mateix, perquè podríem considerar que el satanisme és una religió però la incandescència que conté és la incandescència de l’infern. Podem parlar de religions autèntiques, en el sentit que transmeten el diví que és universal, i tradicions que el que transmeten són projeccions de l'”ego”. I en aquest sentit considero que les grans religions, definitivament el cristianisme i el budisme, són de les tradicions que comuniquen una incandescència que per a mi és comuna, encara que sota cap concepte no són les úniques. Per què? En què consisteix això? La manera com es descriu Déu en el cristianisme, sobretot en la teologia catòlica, és un ésser que és autosuficient, que no és creat, que ho crea tot, que té una identitat perfecta amb ell mateix. Totes aquestes característiques, corresponen exactament amb les característiques del nirvana budista\nEdició conjunta de la CCEB i editorial Plecs Budistes\nCOM ADQUIRIR EL LLIBRE:\nPer mail, sense despeses d’enviament, escrivint a plecs.budistes@gmail.com, i també en els següents punts de venda:\nLibrería Santo Domingo, carrer de Salomó Ben Adret 4 (abans Santo Domingo del Call), Barcelona\nDag Shang Kagyu, Panillo, Osca


Botigues de Barcelona, Concurs de curtmetratges a Creu Coberta\nConcurs de curtmetratges a Creu Coberta Reviewed by Botigues de Barcelona on Dec 24 Rating: 3.5 Concurs de curtmetratges a Creu Coberta L'Associació de Comerciants Creu Coberta ha engegat el Primer Concurs de Curtmetratges Ràpids, que tindrà lloc entre el 27 i el 30 de desembre. Des del sector comercial, volen fomentar la creació cultural audiovisual a Barcelona per mitjà d'una proposta dinàmica, atractiva i creativa que vol apropar el món del comerç al món del cinema.\nEl certamen està obert a joves i adults, professionals i aficionats, que vulguin realitzar un curtmetratge en només 72 hores. Els participants s'han d'inscriure prèviament a l'Associació de Comerciants Creu Coberta amb les seves dades personals.\nUn dels aspectes més divertits i interessants és que els concursants disposaran de 72 hores, entre els dies 27 i 30 de desembre d'enguany, per realitzar el curtmetratge, editar-lo i presentar-lo a l'Associació de Comerciants. Es dirigeix tant a professionals com a aficionats i, especialment, als estudiants de cinema.\nA més, el jurat el formen persones de prestigi reconegut del món del cinema i el teatre, com ara Abel Folk, Silvia Bel, Núria Feliu o Roger de Gràcia, entre altres.\nConcurs de curtmetratges a Creu Coberta\nL'Associació de Comerciants Creu Coberta ha engegat el Primer Concurs de Curtmetratges Ràpids, que tindrà lloc entre el 27 i el 30 de desembre. Des del sector comercial, volen fomentar la creació cultural audiovisual a Barcelona per mitjà d'una proposta dinàmica, atractiva i creativa que vol apropar el món del comerç al món del cinema.\nEtiquetes: curtmetratges, concurs, creu coberta


El racó dels meus somnis: Montphoto 2013\nAquests darrers tres dies he estat a LLoret de Mar, on com cada any per aquestes dates es porta a terme el MONTPHOTO-FEST, amb el veredicte d'un dels concursos de fotografia de natura més importants del Estat i també d'Europa i una serie de ponències i xarrades sobre aquest mon que tant ens apasiona.\nUn cop més he tingut la sort de tenir fotos a la fase final i la gran fortuna de poder obtenir el primer premi en la categoria de Natura: Paisatge amb la foto que avui il·lustra l'entrada, anomenada: Tiralínies.\nAquesta foto també ha aconseguit el primer premi en Natura: Paisatge en la categoria de premis MONTPHOTO-AEFONA instaurada aquest any i que ha estat molt ben acollida per tots els participants i per els premiats en particular.\nPodeu veure les galeries de les fotos premiades en aquest enllaç: Premis Montphoto 2013, entre les que també hi tinc dos mencions d'honor més, una en la categoria de Natura: Mon Vegetal i l'altre en Denuncia Ecològica.\nRespecte a la categoria MONTPHOTO-AEFONA, apart del primer premi abans mencionat, també he aconseguit un segon premi en Denuncia Ecològica i tres mencions d'honor: una segona foto a Natura: Paisatge, una a Natura: Mon Vegetal i finalment una segona foto a Denuncia Ecològica.\nDes d'aquí vull destacar i agrair a tot l'equip de Montphoto i en particular al "alma mater" del concurs, el Paco Membrives, la seva feina, amabilitat i sobretot, tracte. Donar la meva felicitació al guanyador absolut del concurs, l'Andres M. Dominguez, als guanyadors i finalistes de cada categoria, als pre-seleccionats i a tots els participants perquè si no hagués estat per tots ells, aquesta immensa festa de la fotografia de natura no hagués existit.\nTampoc vull desaprofitar l'ocasió de fer un esment especial al Sebastian Alvaro, un CRACK com a comunicador que ens ha delectat a tots amb les seves vivències i fer extensiva la felicitació a la resta de ponents que han intervingut aquests tres dies.\nI no us oblideu, els que no el teniu ja, de comprar el llibre commemoratiu: INSPIRATS PER LA NATURA-2013\nPublicat per Pere Soler a 20:02\nEtiquetes de comentaris: 2013, Concurs, Concursos, Lloret de Mar, Montphoto, Premis\nFrancesc Balaguer 8 de desembre de 2013 a les 16:47\nEnhorabona Pere!! Al final no m'he pogut escapar, la Norah de moment segueix acaparant el meu temps, a veure si el proper any…que sempre ve de gust. La foto és un merescut premi!!\nPere Soler 8 de desembre de 2013 a les 17:40\nUna llàstima, sempre m'agrada poder parlar amb tu. A veure si en el proper esdeveniment coincidim ;-)\nangel 8 de desembre de 2013 a les 17:31\nUn plaer i enhorabona per la part que et toca. A veure si altre any puc venir mes estona.\nPere Soler 8 de desembre de 2013 a les 17:41\nHola Àngel, tens raó, va ser un vist i no vist...tot i que hi vares estar més que l'Enrique... ;-)\nChabier Lozano 8 de desembre de 2013 a les 17:53\nEnhorabona, he fet una ullada molt ràpida i hi ha molt bon nivell. Salut.\nPere Soler 8 de desembre de 2013 a les 21:47\nGràcies Chabier, jo també ho penso ;-)\nMiquel Bohigas Costabella 8 de desembre de 2013 a les 18:01\nGenial Pere!. Enhorabona\nPere Soler 8 de desembre de 2013 a les 21:48\nvipucholfoto 8 de desembre de 2013 a les 18:13\nEnhorabona, segur que ha segut tot un exit.\nHo ha estat Vicenç, gràcies!\nJose Fernandez 8 de desembre de 2013 a les 18:36\nMe alegro mucho Pere y felicidades. Un abrazo\nCarmina 8 de desembre de 2013 a les 19:40\nPere ,haig de dir-te que cada cop que em miro el teu tiralínies m'agrada més !!\nUn premi merescut !!...\nPere Soler 8 de desembre de 2013 a les 21:49\nGràcies Carmina, aquest any hi tenia dues fotos que m'agradaven molt però no pensava pas en guanyar, ha estat una bona sorpresa ;-)\nJordi Amela 8 de desembre de 2013 a les 19:43\nEnhorabona Pere, ja pots encarregar pel dia 5 la truita i la pluja de llum!!\nPere Soler 8 de desembre de 2013 a les 21:50\nHi tant Jordi però aquest any et quedes fins al final, ok???\njuan santos 8 de desembre de 2013 a les 19:49\nLa meva enhorabona un altre cop Pere, em va agradar poder parlar amb tu ahir.\nMoltes gràcies Joan, a mi també, per descomptat!!!\nEduard Marquès 8 de desembre de 2013 a les 20:29\nEnhorabona pel trebal i els resultats tant reeixits!\nMoltes gràcies Eduard!!\nRamon Roura i Grabulosa 8 de desembre de 2013 a les 20:40\nAvui, només donar-te la més sincera enhorabona. Felicitats, Pere.\nPere Soler 8 de desembre de 2013 a les 21:51\nDiafragma 8 de desembre de 2013 a les 20:49\nMoltes Felicitats per la teva collita Pere, que tu estàs sembrant sempre. Esperàvem poder venir mal que fos una estona, pero no ha sigut possible.\nUna abraçada molt forta i confio veure-t un dia d'aquests !!\nMoltes gràcies Quim, jo també ho espero, tenim molt de que parlar.\nEsther Bahí 8 de desembre de 2013 a les 21:07\nCom tu be dius en Paco Membrives és el cor de MontPhoto què dedica gran part del seu dia a dia a aquest “tinglado” rutlli i no exagero si dic que la seva dedicació va més enllà de 24...25...26...hores. ( Segur que somnia amb MontPhoto, quan dorm!!!) ;)\nEm va agradar la teva intervenció, explicant el moment viscut entre amics el dia el dia que vas fer aquesta fotografia guanyadora.\nI és què d'això es tracta de viure i compartir moments entre amics i així fer créixer el nostre col•lectiu tenint i mantenint l'harmonia entre nosaltres és així que ens farem grans.\nI des de aquí jo també animaria a augmentar la participació ja que sense participants no hi ha concursos i aquest es “el nostre concurs” “nuestro concurso” surt de casa nostre, de nostre terra i hauríem d’animar i convidar amics estrangers d’altres països a participar i així fer més gran el que ens apassiona LA FOTOGRAFIA.\nPere Soler 8 de desembre de 2013 a les 21:54\nEstic totalment d'acord amb Tu, des de que conec al Paco, conec Montphoto... i ara també un bon grapat de les persones que hi ha darrera, un bon equip amb empenta i ganes.\nPer altra banda crec que no ha parat de créixer tot i la crisi, cada any està millor organitzat i aquest any n'ha estat una bona prova, a mi personalment (premis apart...) m'ha agradat molt.\nDaniel Arenas 8 de desembre de 2013 a les 23:19\n100% d'acrodr amb el que has escrit a l'entrada Pere i també subscric la petició de l'Esther de la participació al concurs. Des de que estic en el món de l'associacionisme fotogràfic valoro molt més totes aquestes activitas perquè tot i que a menor escala, se el que consta tirar-ho endavant i que lo facil és llençar la tovallola i lo dificil és continuar lluitant i mantenir-ho, màxim quan no hi ha massa gent al darrera (i ja no parlem de diners i subvencions perquè és per deprimir-se).\nLa meva enhorabona a la organització (i a Paco Membrives evidentment) per, una vegada més, la feina ben feta i per posar la fotografia de natura, Lloret de Mar i de retruc la provincia de Girona i Catalunya en el punt de mira internacional.\nPere Soler 9 de desembre de 2013 a les 18:33\nEl teu comentari és un reflex del que ja vàrem parlar en directe durant la Gala, desconec la formula per incentivar la participació, sobretot la de fora però si algú ho pot aconseguir, aquest és Montphoto, pocs llocs a Europa et donen més facilitats, comoditats i caliu que aquí\nLucia Buenavida 9 de desembre de 2013 a les 0:28\nFelicitats Pere, ets un crak\nMoltes gràcies Lucia, una llàstima no poder saludar-vos aquest any.\npepet 9 de desembre de 2013 a les 9:35\nMolt bé, Pere, en un no res et veig anant "a por la décima"\nPere Soler 9 de desembre de 2013 a les 18:34\nJajaja, no pas, estic més que content amb el que he aconseguit, sobretot aquest any.\nPlàcid Busquets 9 de desembre de 2013 a les 15:49\nPere Soler 9 de desembre de 2013 a les 18:35\nGràcies Plàcid, m'agrada veure que les "bones" noticies arriben fins a Panamà ;-)\nMontse 9 de desembre de 2013 a les 16:58\noe! oe! oeoeoe!!!!!! felicitatssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssssss!!!!!!!!!!!!!!!!!;-)\nGràcies Montse, vaig trobar a faltar el teu "caliu" i suport incondicional ;-)\nAntonio Martínez Tomás 9 de desembre de 2013 a les 17:15\nEnhorabuena Pere, la foto lo vale sin duda, vaya unos rayos de luz más guapos.\nPere Soler 9 de desembre de 2013 a les 18:37\nGracias Antonio, cuando vivimos ese momento, todos supimos al instante que era de esos "especiales" que te encuentras pocas veces en la vida.\nXose Casal 10 de desembre de 2013 a les 8:24\nPere Soler 10 de desembre de 2013 a les 16:10\nMuchas gracias Xose!


Rècord de participació en els cursos del Programa de Qualificació Complementària - Xarxa Vives d'Universitats\nRècord de participació en els cursos del Programa de Qualificació Complementària\nCastelló de la Plana, Barcelona, Palma.- 09/11/12.-Del 3 de setembre al 13 d’octubre va tenir lloc la VII edició de la Katalanische Sommerschule organitzada per l’Institut Ramon Llull (IRL) i les universitats alemanyes de Bochum, Hamburg, Heidelberg, Leipzig, Tubinga i Sarre en el marc del programa de la Qualificació complementària en Llengua i cultura catalanes.\nEnguany la Katalanische Sommerschule ha superat el nombre de participants de les darreres edicions amb 36 estudiants procedents d’un total de 9 universitats alemanyes. Un grup de 7 professors i professores de la Xarxa Vives d’Universitats s’ha desplaçat a les universitats organitzadores de la Katalanische Sommerschule per impartir-hi cursos entorn a quatre grans blocs temàtics: Patrimoni i gestió cultural; Política i dret; Economia i empresa, i Periodisme i mitjans de comunicació. Gràcies a l’orientació pràctica dels cursos, els participants s’han pogut posat en la pell del periodista, del comunicador corporatiu i del gestor cultural.\nEn les diferents jornades de treball orientades a explorar el passat i l’actualitat catalana, l’aplicació de les TIC en l’enseyament del llenguatge especialitzat i de la cultura catalana hi ha tingut un paper decisiu. Els participants han pogut debatre diferents aspectes de l’actualitat cultural i política catalana amb gestors culturals, assessors polítics i artistes per videoconferència. Per exemple, els estudiants del curs Llenguatge de la gestió cultural van poder conversar amb l’escriptor Jaume Cabré sobre el paper social de la literatura o el procés de creació literària; mentre que els estudiants del curs Dret, política i societat catalana van tenir l’oportunitat de debatre amb el col.lectiu Emma sobre la influència dels mitjans de comunicació estrangers sobre la projecció de la imatge de Catalunya a l’exterior. Els blogs de curs i les wikis creades són un reflex de l’entusiasme dels estudiants participants en els cursos de la Katalanische Sommerschule.\nSuperats els cursos de manera satisfactòria, els estudiants rebran el certificat de la Qualficació complementària /Zusatzqualifikation Katalanische Sprache und Kultur expedit per l’IRL i la universitat corresponent. A més, els participants que ho desitgen podran participar en el programa de pràctiques en empreses i institucions catalanes. Amb l’objectiu de qualificar-los per al mercat laboral europeu, les pràctiques incorporen els estudiants en els processos i les rutines productives d’una empresa o institució catalanoparlant immersa en la internacionalització dins del mercat global multilingüe.\nTags:alumnes, cursos, internacional, Llengua, professorat, Qualificació complementària


Els Dracs Catalans obren la campanya d’abonament 2022 el 26 novembre\n3 terminis diferents segons la categoria d’abonats del club\nAl final d’una temporada històrica que els va impulsar a la final de la Súper Lliga, els Dragons Catalans, amb el seu balanç de victòries i un lloc de lideratge al campionat, han donat un impuls durador a l’estadi Gilbert Brutus de Perpinyà.\nDe cara a la temporada 2022, els Dracs anuncien l’obertura de la campanya de subscripcions, del dilluns 29 de novembre al dijous 2 de desembre per als abonats que vulguin mantenir el mateix lloc que durant la temporada passada. Això s’ha de fer a la botiga de l’estadi. Al mateix lloc s’espera el divendres 3 de desembre els simpatitzants que vulguin canviar de lloc. Per als nous subscriptors, les subscripcions es faran a partir del dilluns 6 de desembre.\nEls preus no varien: de 20 a 710 euros\nEls preus d’abonament d’aquesta nova temporada de la Superlliga estan congelats respecte a la temporada 2021: 710 euros per una plaça entre els oficials, a la grada dels Bonzoms, 420 euros per a la mateixa grada però en la categoria “Or”, 335 euros per a la “ Categoria Plata”, 271 euros l’estand Guash-Laborde (bronze), 270 i 323 euros l’estand Puig-Aubert (revolt central), i 145 euros en pesada. Els preus “infantils” estan disponibles a partir de 20 euros, els preus “estudiants” a 60 euros.\nEls avantatges de la subscripció a Dracs són gratuïts per assistir fins a quatre partits gratuïts de la Super League, tarifes prioritàries i reduïdes per a partits amistosos i Challenge Cup, 10% de reducció a la botiga Dragons, 50% de reducció a la taquilla del Magic Week End, reduït. tarifes per a tots els esdeveniments organitzats pel club i a taquilles dels partits a casa a Saint-Estève XIII Catalan, reserva dels Dragons.\nLa Universitat de Perpinyà presenta la seva elit esportiva 2021-2022


Troballes singulars: Museu Torre Balldovina\nCrani enclavat (MAC)\nPes amb inscripció (MAC)\nDetalls de la inscripció\nDatat cronològicament entorn dels segles IV-III aC, és de ferro forjat, mesura 125 cm de llarg i 36 cm d’alçada, i és format per una tija horitzontal, de secció rectangular, sostinguda per quatre peus. Els extrems de la tija són doblegats enlaire i rematats amb el cap d’un brau per un costat i el d’un moltó per l’altre. Funcionalment formaria parella amb una altra peça de característiques similars que no ha estat trobada, i ambdós col·locats de forma paral·lela sostindrien una graella. Per les seves característiques i singularitat no es pot descartar que es tractés d’una peça amb un ús cultual. Es tracta d’una peça única al nostre país, suposadament d’importació, arribada tal vegada a través del comerç grec. Se’l relaciona amb els capfoguers metàl·lics d’influència etrusca que són ben representats a Itàlia i a Europa central.\nTerracota en forma de cap femení que representa probablement la deessa grega Demèter o la púnica Tanit, guarnida amb els atributs i símbols iconogràfics que li són propis (fruites, espigues de blat i aus) i coberta amb un barret o kalathos. Mesura 14,1 x 10,4 x 1 cm, té una cronologia dels segles IV-III aC i presenta cinc perforacions a la part superior possiblement destinades a rebre les espigues de cereal. Aquestes efígies aviat van deixar de ser utilitzades com a cremadors de perfums i van passar a utilitzar-se com a ofrenes sepulcrals, acompanyant els rituals agrícoles propis del sector litoral ibèric.\nApareguda en les darreres campanyes, és una làmina de forma aproximadament rectangular, fa 7,8 x 4,8-3,8 x 0,1 cm i presenta una perforació en un dels angles i un plec en un dels extrems. El que es conserva correspon a la part dreta del suport original i presenta restes d’inscripció per les dues cares. Tot i que el seu estat no permet fer gaires disquisicions lingüístiques per la impossibilitat de comprendre l’escriptura ibèrica, es pot afegir als exemplars que esmenten quantitats i numerals i que semblen acceptar sense problemes una interpretació com a carta comercial.


Joc gratis Les mil i una nits - Joc online per jugar gratis\nCom es juga? Fes línies de tres o més peces iguals arrossegant-les amb el ratolí i fent que les peces que formen el trencaclosques de la part esquerra de la pantalla es formi amb les peces que van caient fora del taulell, un cop completat podràs passar el següent nivell.\nEtiquetes: mil i una nits puzle puzzle trencaclosques gem\nA Amagats Camí Completa Conte Contes Gat Gats Gem Les Mag Mil i una nits Or ós Peces Per Puzle Puzzle Recorregut So Taulell Tren Trencaclosques Tresor Up\nMés jocs semblants a Les mil i una nits\nLes mil i una nits en altres idiomes\nEl joc Les mil i una nits és un joc online d'ordinador per jugar gratis. No has de descarregar res, ni instal·lar res, perquè Les mil i una nits és un joc en flash.\nSegur que et preguntes, com es juga a Les mil i una nits, donc bé, aqui tens les instruccions: Fes línies de tres o més peces iguals arrossegant-les amb el ratolí i fent que les peces que formen el trencaclosques de la part esquerra de la pantalla es formi amb les peces que van caient fora del taulell, un cop completat podràs passar el següent nivell..


2) Aportació recursos econòmics propis de l'empresa adjudicatària. En l'annex del sobre C s'ha de detallar l'Aportació de recursos econòmics propis de l'empresa adjudicatària a integrar en el Fons de Contingències d'habitatge social. Aquesta millora es valorarà a raó de 0,30 punts per cada 500 ¤ d'aportació anual. Aquesta aportació és la mateixa que es descriu en el plec de clàusules tècniques? o bé es refereixen a d'altres aportacions? En el PPT és diu "L'adjudicatari incorporarà al fons de contingències els ajuts percebuts de la la Xarxa d'Habitatges d'Inclusió (XHIS) de l'Agència de l'Habitatge de Catalunya, que es destinaran a despeses de lloguer, manteniment, arranjament i altres. Es valoraran les aportacions econòmiques de l'adjudicatari del servei a l'esmentat Fons de contingències de la borsa d'habitatge Social. 18/06/2020 10:18h\n2) Aportació recursos econòmics propis de l'empresa adjudicatària.\nEl plec de prescripcions tècniques estableix dos tipus d'aportacions: la incorporació al fons de contingències del ajuts percebuts de la Xarxa d'Habitatges d'Inclusió (XHIS), per destinar-los a despeses de lloguer, manteniment, arranjament i altres (13. Fons de contingències de la borsa d'habitatge social); i, d'altra part, la valoració de l'aportació econòmica de l'adjudicatari a l'esmentat fons de contingències (mateixa clàusula).\nPer tant, es tracta de dues coses diferents, la primera com a obligació de l'empresa adjudicatària i, la segona, opcional per part del licitador i valorable com a criteri d'adjudicació del contracte, a raó de 0,30 punts per cada 500,00¤ d'aportació anual (apartat 12 del quadre de característiques del PCAP.\n1) Substitució de vacances: En la pàgina 13 del PCA ens diu que: El contractista haurà de garantir en tot moment la correcta prestació contractada, disposant, a aquests efectes, d'un nombre suficient de treballadors/es en plantilla per poder fer front, sense detriment del servei, a qualsevol situació que pugui originar-se com a conseqüència de baixes, vacances, permisos del personal o qualsevol altra causa, que intervingui en l'execució del contracte. Per tant, el contractista ha de prestar el servei contractat en tots els seus termes i proveir les vacants que es puguin produir per malaltia, absència, vacances o qualsevol altra causa. En canvi en el Plec de Clàusules Tècniques ens diu que: Durant el mes d'agost el servei romandrà tancat durant quinze dies naturals, que es concretaran anualment seguint les indicacions de l'Ajuntament de Pineda de Mar. Durant els quinze dies restants no serà necessari prestar el servei amb la totalitat del personal adscrit. S'establiran torns de treball per tal de garantir el servei amb la presència d'una persona com a mínim en horari de matí. Per tant, entenem que no s'han de substituir les vacances del personal adscrit al servei, ja que durant 15 dies naturals a l'agost est tancarà el servei, i la resta de vacances del personal, no serà necessari la substitució de les vacances sempre hi quan es pugui garantir la presència d'una persona com a mínim en horari de matí. Entenem doncs que en referència a les vacances ens hem d'ajustar al PPT al estar més detallat el gaudiment de vacances del personal adscrit. Per tant, sempre que garantim la presència d'una persona al servei, no s'haurà de substituir la presència de la resta de personal adscrit al servei. És correcte? 18/06/2020 10:17h\n1) Substitució de vacances: correcte, en referència a les vacances el PPT específica i concreta correctament el tema de la prestació del servei, el plec administratiu, en aquest punt, fa una remissió genèrica a cobertura del servei per motius d'absència de treballadors.


més content que un gínjol: ROMANÇO LITERARI 18 / BROSQUIL COMPLEIX\nROMANÇO LITERARI 18 / BROSQUIL COMPLEIX\nIntuïa que l'apunt de dimarts passat, Tragicomèdia en sis actes amb explicació i petició final, alçaria polseguera. Però la cosa ha superat les meues expectatives.\nHi ha els comentaris que podeu trobar al post. Mesurats tots, correctes i ponderats. Les dues persones que heu tingut el mal gust d'insultar-me o insultar algú altre, heu tingut el bon gust (valga la paradoxa) de fer-ho per correu electrònic. Amb una lleugera diferència: mentre que un ho fa amb nom i cognoms i argumenta (erròniament, al meu entendre) el seu posicionament, l'altre ho fa gratuïtament i sota l'aixopluc d'un correu electrònic anònim i, pel nom, pense que creat ad hoc (antibramera@...). No en comentaré ni un ni l'altre, però al primer li dic que estic disposat a discutir-ho quan vulga mentre ens fem un bon café (com hem fet tantes altres vegades); i al segon, res. Al segon no li dic res. També hi ha altra gent que em mostra la conformitat amb allò que he expressat, i d'altra que manté postures pròximes a les meues tesis amb punts discordants. I d'altres, fins i tot, que pensen que m'he quedat curt. En fi, trobar la mida justa és sempre difícil, i tampoc no és la meua pretensió.\nA més de comentaris i mails, dos dies després es parlava d'alguna cosa lligada amb tot açò a Tirant a fotre, i fins i tot es generava una confusió que em feia estirar-li les orelles al redactor. Mea culpa: al final qui no havia entés bé les coses era jo, pel que m'estire les orelles a mi mateix.\nUna setmana després (avui mateix) he rebut a casa una carta de l'Editorial Brosquil. No sé com s'entenia la referència a l'empresa que es feia al post de què parle, però el meu agraïment a Brosquil era sincer, i la meua manca d'interés per saber les dades era certa. Tot i això, un comentari signat per M.A.C. em deia que demanara la informació a l'administrador. Les inicials em fan pensar en una persona molt concreta (i apreciada), i el caràcter fred del missatge m'induïa a pensar que li havia generat un cert malestar. Si és així, ho sent. I, repetisc: agraït a Brosquil, de tot cor. Però al que anàvem: avui he rebut una carta de Brosquil en què se m'especifiquen les dades relatives a les vendes de La màquina ronca durant el 2007. La carta porta data de l'1 d'abril, però, ho promet, ha arribat avui a ma casa. I el matasegells és del 26 de desembre. Potser ja la van trametre mesos enrere, però no va arribar mai a les meues mans (no és un enviament certificat, i sabent com funciona Correos...). És un casualitat l'arribada d'aquesta carta, o una reacció al post de la setmana passada? Tant se val: gràcies per la informació. Brosquil compleix. Però aquest correu em posa en una situació compromesa. I m'explique. Al final del post, feia tres peticions. La primera, que Brosquil em donara aquesta informació, i ja ho ha fet. La segona, que l'AELC m'enviara la butlleta per trametre-la, i això és bastant factible (no costa un duro, ni massa esforç). Però si s'esdevé, hauré de fer les maletes i pegar a fugir (no us diré on) perquè la tercera petició era que em donaren el Sant Jordi de l'any que ve, i això és del tot impossible.\nJo també vaig rebre ahir de Brosquil la notificació de les vendes de l'any 2007. No és, doncs, cap problema de Correos (en aquest cas), simplement es tracta d'un retard.\nAlí Bayà ha dit...\nNo us perdeu aquest article: L'AELC vulnera l'honestedat professional de Bromera amb una denúncia fútil i improcedent a http://www.aelccomcal.blogspot.com/


Comissió d'Investigació: "els consellers de CCOO que van usar les targetes "black" han ser expulsats del sindicat" - CCOO Edu Cat Central\nHome / Unlabelled / Comissió d'Investigació: "els consellers de CCOO que van usar les targetes "black" han ser expulsats del sindicat"\nComissió d'Investigació: "els consellers de CCOO que van usar les targetes "black" han ser expulsats del sindicat"\nEl secretari general de CCOO, Ignacio Fernández Toxo, ha anunciat avui en roda de premsa que la Comissió d'Investigació del sindicat sobre les anomenades "targetes black" de Caja Madrid ha proposat, i la Comissió Executiva confederal ha fet seva, l'expulsió del sindicat dels sis consellers de CCOO que van usar les targetes. "Aquestes targetes mai haurien d'haver estat acceptades i mai haurien d'haver-se emprat", va afirmar rotund. Toxo més va declarar que "ens sentim avergonyits i demanem disculpes als afiliats i la ciutadania", perquè més enllà de "que han fallat les persones, som conscients que han fallat els controls interns del sindicat".\nToxo va iniciar la seva compareixença davant els mitjans per presentar les conclusions de la Comissió d'Investigació del sindicat, declarant que "les targetes eren opaques per a la societat, per a Hisenda i per al sindicat", i que de la informació de què disposa el sindicat es conclou que "les targetes han actuat a manera de sobresou". Aquest comportament, ha assenyalat, "ens produeix indignació".\nEl secretari general de CCOO, que no va anar amb embuts a l'hora de condemnar l'acceptació i ús de les targetes per part dels sis consellers del sindicat, ha manifestat que els consellers, també els de CCOO, usaven i abusaven de les targetes, segons es desprèn dels treballs de la Comissió d'Investigació.\n"Davant aquests fets no caben excuses, cal actuar, no només parlar". D'una banda, segons va explicar Toxo, sancionant aquests comportaments - l'Executiva Confederal fa seva la proposta d'expulsió que fa la Comissió d'Investigació, que haurà de ser tramitada per la direcció confederal, l'organització del sindicat de Madrid i la Federació de Serveis, en les que estaven enquadrats els consellers - i exigint la devolució dels diners gastats. I, d'altra banda, posant els mitjans perquè no torni a passar una cosa semblant, perquè ni tan sols hi hagi la possibilitat. "Som conscients que alguna cosa ha fallat a CCOO: han fallat les persones però també les organitzacions que van haver de controlar la seva actuació".\nEn aquest sentit, el secretari general de CCOO va anunciar la posada en marxa d'un Centre de Gestió Financera, centralitzat, i l'actualització dels procediments i reglaments interns. Així mateix, va anunciar la convocatòria del Consell confederal, màxim òrgan de direcció del sindicat, per debatre i decidir sobre la participació de sindicalistes en els consells d'administració de les empreses. "Lamentem el que ha passat, i demanem disculpes", ha conclòs Toxo, que va oferir la màxima col·laboració amb la Justícia.\nPrèviament a la intervenció de Toxo, el secretari d'Organització i Comunicació confederal, Fernando Lezcano, va recordar que la roda de premsa era conseqüència del compromís adquirit per la direcció confederal d'obrir una comissió d'investigació sobre l'ús de les targetes opaques per part de consellers de CCOO, assenyalant a més que ja el dia 7 d'octubre l'Executiva confederal va aprovar una resolució en què demanava disculpes, condemnava la pròpia existència de les targetes i establia la suspensió cautelar de militància dels 6 consellers de CCOO a Caja Madrid.\nLezcano va explicar el procediment seguit per la Comissió investigadora, que va contemplar tres aspectes - l'existència de les targetes, les quantitats gastades i en què es van gastar -, per al que es va demanar informació a l'entitat bancària i la Fiscalia, sense que la facilitessin, de manera que "s'ha treballat amb les informacions publicades per la premsa".\n"Seguirem amb la investigació", ha afirmat en relació a les baixes voluntàries en el sindicat d'alguns dels consellers. "No volem eludir responsabilitats i que quedi palesa la sanció que s'imposi, i perquè aquestes baixes no siguin un mitjà d'evitar-la i es converteixin en una burla per a les persones afiliades i la ciutadania en general", ha subratllat per deixar palesa la diferència entre l'actuació de CCOO i altres organitzacions que han frenat les investigacions quan els implicats han anunciat la seva baixa afiliativa.\nInforme de la Comisió d'Investigació\nGaceta Sindical "Informe Tarjetas Consejeros CCOO"\nComissió d'Investigació: "els consellers de CCOO que van usar les targetes "black" han ser expulsats del sindicat" Reviewed by CCOO Educació Catalunya Central on d’octubre 24, 2014 Rating: 5


Màster archivos - ESDi\nMàster en Disseny d’Accessoris de Moda\nCada vegada més, el món dels accessoris està tenint més presència en les col·leccions de grans firmes. Veiem fins i tot col·leccions exclusives o limitades d'aquest tipus de productes. Els accessoris de moda són cada vegada més desitjats pels consumidors, convertint-se en objectes que faciliten...\nComissariat d’Art Digital\nLa cultura digital ha obert noves vies de circulació per a l'art dins i fora de les galeries. El Màster Oficial en Comissariat d'Art Digital (URL) permet explorar la producció i creació artística contemporània en la seva faceta tecnològica.La coordinació y comissariat d'exposicions multimèdia, la gestió d'esdeveniments culturals i espectacles, o...\nUI/UX (Disseny d’Interfícies i Experiència d’Usuaris)\nA l’actualitat, moltes de les nostres activitats i interaccions són mediades per una aplicació mòbil, ja sigui a l’hora de cercar informació, emmagatzemar-la, generar imatges o fins i tot conversar. Per això, la forma en la que els dispositius i els seus programes faciliten la...\nAssessoria d’Estilisme, Imatge i Comunicació\nDarrera de cada portada de revista, programa de televisió, esdeveniment de gran envergadura o publicitat, hi ha estilismes que donen forma a la imatge que arriba al públic . Cuiden des de el model fins a la relació amb l’entorn darrera de la proposta estètica...\nGestió de la Indústria de la Moda i del Disseny (MANGO)\nIgualment que les tendències, la indústria de la moda es troba en moviment constant. Models de negoci que caduquen, mètodes d’apropament a nous perfils de client, formes de construir les marques que ja no garanteixen un lloc sòlid en el mercat. Por això, comptar amb...


Productes - Qualitysuber\nEl suro de Catalunya és un suro criat i la lleva se sol fer als 14-15 anys. Les condicions de creixement donen un suro dens amb un major nombre d’anells (fet que el diferencia fàcilment). Les seves característiques físiques el fan especialment interessant per la fabricació de taps de qualitat superior i molt apreciats per a tapar els grans vins de guarda. Suporten millor el pas del temps, permeten una transpiració del vi més lenta i homogènia en el temps, tenen un comportament més homogeni entre totes les ampolles del mateix lot i es trenquen menys en el moment de l’extracció i consum ﬁnal del vi.\nAquestes característiques venen donades pel fet que el suro es produeix en boscos amb alta densitat d’arbrat i en un clima rigorós. Fet que dóna com a resultat un suro criat (liege très serré), únic i de gran qualitat.\nSuro de classes primera a sisena. És un suro atapeït, amb un gran rendiment, sense taca groga i amb poca presència de corc. El calibre és d'entre 11 i19 de línies, i és ideal per a la fabricació de tap natural i discs.\nSuro adequat per picar manual ‘pedal’ o per especialitats, qualitats 1-5 d’acord a l’argot tradicional. Són panes amb calibre a partir de 16 línies, amb major presència de corc. Inclou panes de mitja marca amb taca groga, pannes amb verd accentuat, panes amb esquenes, panes amb formiga de ventre i panes molt passades de torn.\nClasse A Prim\nSuro adequat per a especialitats, primera qualitat d’acord a l’argot del sector. Són panes de suro prim o imperial, amb taca groga i amb un gra molt ﬁ. Inclou també panes amb corc o panes amb l’esquena esquerdada i amb un gra molt ﬁ.\nProducte que s’obté de la primera pela de l’arbre. Apte per a pessebres, trituració i nínxols de mercat en el segment de la decoració.\nSuro no apte per a taps. La pela ha de ser d’un mínim de 7-8 anys per ser apte per diferents aplicacions.\nProducte que es destina a trituració per a la fabricació de tap conglomerat, panells, paper de suro, etc.\nBullit del Suro\nA demanda dels nostres clients, realitzem procés de bullit del producte.\nEl procés es realitza en un receptacle d'acer inoxidable de gran capacitat, a una temperatura constant, temps determinat segons normativa i mitjançant l'injecció de vapor provinent de caldera d'alt rendiment.\nPreparació a mida\nPreparació a mida per la comercialització del producte en cru o bullit, d'acord a les necessitats dels clients i/o necessitats del mercat.


En Petites Porcions: El delta de la Tordera\nPublicat per Neus a Sortides\nEl delta de la Tordera està situat entre Malgrat i Blanes, actualment la pressió urbanística i turística de la zona l’ha degradat considerablement, però val al pena visitar-lo. Encara s’hi pot gaudir d’una residual vegetació de ribera i, sobre tot, hi podem veure una gran varietat d’aus que utilitzen el delta per hivernar o com espai de repòs en la seves migracions. Les millors èpoques per fer la visita són la primavera i la tardor, ja que durant aquestes estacions tenen lloc les migracions i, per tant s’hi poden observar més animals.\nLa sortida que us proposo és anar al delta caminant des de Malgrat. Deixeu el cotxe a Malgrat i agafeu el camí del Pla, per ell arribareu al riu Tordera passant pels camps de cultiu del Pla de Grau, una fèrtil plana que, per sort, encara està en plena explotació agrícola, quan arribeu al Tordera, seguiu pel camí paral·lel al riu, quan esteu casi a la desembocadura hi trobareu una torre d’observació, des d’ella es pot veure la llacuna permanent que forma el riu a la seva desembocadura i es poden observar els animals que hi fan estada. Recordeu de portar prismàtics. Seguint el camí arribareu al Delta. A partir d’aquest moment el que hi podreu veure depèn de l’estació, de la pluja , de l’estat del mar... De tota manera el que sempre hi trobareu és la barra de terra que separa la llacuna del mar. És un lloc tranquil, un racó on parar-se a reposar i escoltar els sorolls relaxants del mar i dels animals,un paratge solitari, excepte a la temporada turística, durant la qual és una platja nudista bastant concorreguda.\nPer tornar cap a Malgrat seria ideal fer-ho per la platja, això us permetria gaudir d’una de les dues platges del Maresme que encara conserven vegetació de dunes, però actualment anar caminant del delta fins a Malgrat és una cursa d’obstacles, les llevantades s’han menjat la sorra de la platja i part del terreny dels càmpings, els propietaris intenten, cada any, tornar a guanyar terreny al mar construint esculleres i cobrint-les de sorra, però, amb el primer temporal de tardor, el mar reclama el que era seu, el camí desapareix i tan sols es pot passar saltant per sobre de les pedres de l’escullera si el mar ho permet. Per tant, excepte a l’estiu, el millor és refer el camí.\nA Fondo: Josep Plà (1976)\nLugares que no quiero compartir con nadie (2011)\nA Fondo: Jorge Luis Borges (1980)\nRetrats de Ramon Casas (1970)


L’objectiu d’aquest treball és predir i anotar totes les selenoproteïnes existents en el genoma de Balaenoptera acutorostrata fent una aproximació computacional. Els nostres resultats es basen en la homologia obtinguda a partir de comparar selenoproteïnes ja descrites en espècies properes al rorqual. La predicció dels elements SECIS ha permès delimitar més acuradament la cerca de selenoproteïnes.\nS’han caracteritzat 25 selenoproteïnes en el genoma de Balaenoptera acutorostrata amb el seu corresponent element o elements, en el cas de la SelP, SECIS. Pel que fa a la maquinària de síntesi, han sigut anotades 7 proteïnes, una de les quals, SPS2, és una selenoproteïna. Finalment, s’han determinat 7 proteïnes homòlogues en cisteïna. L’explicació i classificació de cadascuna d’elles es pot veure a l’apartat discussió.\nLa espècie més propera al rorqual amb selenoproteïnes anotades és Tursiops truncatus. S’ha pogut comprovar que la majoria d’aquestes estan també conservades en les dues espècies tot i que amb algunes excepcions. Les selenoproteïnes GPx2, GPx3, GPx4, SelI, TR1 i TR2 s’han trobat en rorqual tot i que en dofí no contenen residu Sec. Aquestes últimes s’han pogut determinar gràcies a la comparació amb els homòlegs d’Equus caballus, espècie propera, i Homo sapiens, espècie àmpliament descrita.\nCal remarcar, però, que aquest treball està basat en comparacions teòriques entre proteïnes de diferents genomes i el genoma problema. Per això, una limitació és que en el cas que el rorqual tingués alguna selenoproteïna, no present en altres espècies, aquesta no podria ser determinada. D’altra banda, en algunes proteïnes faltaven regions a l’inici o al final de la seqüència, de manera que no han pogut ser predites completament. Això podria ser solucionat millorant l’ensamblatge del genoma proporcionat. També s’han observat proteïnes incompletes en dofí i cavall, per tant, una millor anotació d’aquestes podria repercutir en una predicció més acurada de les proteïnes de rorqual.\nTot i aquestes limitacions, aquest treball suposa un pas endavant en l’àmbit de la recerca de selenoproteïnes en mamífers ja que proporciona coneixement sobre una espècie no descrita fins el moment. A més, aquest projecte ens ha permès adquirir uns coneixements bàsics i sòlids en l’àmbit de la bioinformàtica, tant en el de programació com en el d’elaboració de pàgines web i en el d’anàlisi de dades generades per un programa informàtic.


Promoció i prevenció de la salut - Fundesplai +Escola\nTreballem per la salut\nFa més de 15 anys que a Fundesplai treballem amb la Fundació Edex amb l’objectiu de vetllar per la salut dels més joves, fomentant els hàbits saludables, potenciant les habilitats per a la vida, i fent prevenció de les drogodependències.\nEls nostres programes són flexibles i s’adapten a la realitat de cada escola.\nOferim 3 programes de salut a les escoles\nLa qualitat dels nostres programes\nDos eixos de treball fonamentals\nEls nostres programes de promoció de la salut i prevenció de les drogodependències tenen bàsicament dos eixos de treball: les habilitats de la vida i els hàbits saludables.\nSón programes pensats per fomentar les actituds positives envers un mateix i vers la salut, treballant a partir d’activitats i materials motivadors i interessants per als infants i joves.\nImplicació de tota la comunitat escolar\nProjectes i materials a mida\nEspais de debats i formació pel professorat i les famílies\nI ara, també a Girona\nLes habilitats per a la vida són un factor clau en la capacitat de les persones per gestionar la seva vida, la seva salut, i les seves relacions amb l’entorn.\nAixò de l’Aventura de la Vida em sembla que serà molt xulo perquè ens donarà l’oportunitat de parlar de moltes coses importants.\nIsaac 8 anys\nEscola Martí Inglés Palau-Saverdera\nEl Programa de l’Aventura de la Vida és fantàstic, han estat converses dinàmiques i molt participatives. Els hi ha agradat molt als alumnes.\nEscola Josep Pou i Pagès\nAltres programes de promoció i prevenció de la salut de Fundesplai\nI tu, com controles?\nEs una proposta perquè els joves reflexionin de manera activa sobre la prevenció de les addiccions i conductes de risc per a la salut.\nPodeu accedir a aquesta proposta des d’aquí: Tú controlas\nUn programa de prevenció de les drogodependències per a joves en el temps de lleure.\nPodeu descarregar el llibre sencer d’aquí: Llibre Actívate!\nSeguiu els nostres articles sobre salut…\n20 anys de l’Aventura de la Vida!\nL’Aventura de la Vida és un programa de promoció de la salut i prevenció de les drogodependències que promociona les habilitats per a la vida i els hàbits saludables i fa 20 anys que es realitza a les escoles catalanes.\n>> Més articles sobre promoció de la salut dels infants i joves


L’Ajuntament torna a obrir els serveis del Punt Verd i la deixalleria mòbil a les urbanitzacions – 772.cat\n15/05/2020 Elisabet Porcuna VilaNo comments\nEl Punt Verd i la deixalleria mòbil tornen a prestar els seus serveis en els horaris habituals, tot i que amb mesures excepcionals d’higiene i distanciament físic per tal d’evitar contagis, segons ha fet public l’Ajuntament.\nD’aquesta manera, el Punt Verd torna a obrir les seves portes però l’entrada a l’interior del local no estarà permesa i la recepció de residus i el lliurament de bosses compostables es farà a la porta d’entrada. Tot i la reobertura, però, de moment no funcionaran ni l’espai d’intercanvi ni d’ús compartit ni el servei de lloguer de bicicletes.\nD’altra banda, la deixalleria mòbil municipal per a les urbanitzacions es posa en marxa amb els horaris i serveis habituals. Al mateix temps la deixalleria mòbil de l’Àrea Metropolitana de Barcelona (AMB), la qual habitualment s’instal·la a les urbanitzacions de Can Costa i Can Campanyà, funcionarà de la forma habitual, el primer dissabte de cada mes, amb un canvi a Can Costa on reduirà la seva presència una hora.\nLa reapertura de la deixalleria mòbil i el punt ver arriba una setmana després de la reapertura de la Deixalleria, el primer equipament municipal que va reobrir després del decret d’estat d’alarma.